stanford-oval/wikipedia huggingface dataset:
Diangounté Camara

| Diangounté Camara |
| --- | --- |
 Diangounté Camara
 Koordinaatit: 14°32′43″N, 9°30′48″W 
Valtio:  Mali
Alue:  Kayesin alue
Piiri:  Diéman piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  911 km²
Väkiluku (2009):  28 500
Infobox OKVirheellinen NIMI-arvo: 
Diangounté Camara on maalaiskunta ja sen keskuskylä Kayesin alueen Diéman piirissä Malissa. Se sijaitsee 40 kilometriä Diémasta länteen. Kunnassa on 28 500 ja kylässä 8 800 asukasta (vuonna 2009).
Diangounté Camaran kunnan pinta-ala on 911 neliökilometriä. Se rajoittuu idässä Diéman piirin Béman, idässä Diéman, etelässä Madiga Sackon ja Lambidoun, lännessä Lakamanén ja pohjoisessa Nioron piirin Simbin kuntiin. Maisemaa leimaavat tasanko ja etelän kukkulat.
Seutu kuuluu Sahelin vyöhykkeeseen. Vuotuinen sademäärä on 300–700 millimetriä. Luonnonvarainen kasvillisuus koostuu lähinnä pensaista ja heinäkasveista.
Kuntaan kuuluu 22 kylää. Asukkaat ovat etupäässä soninkeja, kagoroja, bambaroita ja fulbeja. Puhutuimmat kielet ovat soninke ja bambara.
Diangounté Camaran kautta kulkee Bamakosta Kayesiin johtava maantie RN1. Kunnan sisäiset liikenneyhteydet ovat heikot.
Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, durra, maissi, riisi, maapähkinä, lehmänpapu, fonio ja vihannekset. Tuotantoeläimiä ovat naudat, lampaat, vuohet, aasit ja siipikarja. Diangounté Camarassa, Farabougoussa ja Débossa pidetään viikoittaiset markkinat.
Palveluihin kuuluu 13 alakoulua, viisi yläkoulua ja kolme terveyskeskusta. Vesihuolto kattaa 68 prosenttia tarpeesta. Kunnassa on Malitelin ja Orangen matkapuhelinverkot.
David Bergeaud

| David Bergeaud> Henkilötiedot |
| --- | --- |
Koko nimi:  David Bergeaud
Syntynyt: 1968 (ikä 55–56) Pariisi, Ranska
Ammatti:  säveltäjä
Muusikko
Tyylilajit:  chiptune 
Merkittävät teokset:  Leijonakuningas
Aiheesta muualla
Kotisivut
  [ Muokkaa Wikidatassa ] [ ohje ]  
David Bergeaud (s. 1968 Pariisi, Ranska) on elokuva-, televisio- ja videopelisäveltäjä, joka on tunnettu Ratchet & Clank -pelisarjan musiikin säveltämisestä.
Pelit

Disruptor (1996)
Running Wild (1998)
Ratchet & Clank (2002)
Ratchet & Clank 2: Going Commando (2003)
Ratchet & Clank 3 (2004)
Ratchet: Gladiator (2005)
Resistance: Fall of Man (2006)
Ratchet & Clank: Size Matters (2007)
Ratchet & Clank: Tools of Destruction (2007)
Secret Agent Clank (2008)
Ratchet & Clank: Quest for Booty (2008)
PlayStation Move Heroes (2011)
Elokuvat

Savage Harbor (1987)
The Unnamable (1988)
Twice Dead (1988)
Street Soldiers (1990)
The Unnamable II: The Statement of Randolph Carter (1993)
College Kickboxers (1992)
Vanishing Son (1994)
Midnight Run for Your Life – tehtävä Meksikossa (1994)
Keskiyön keikka (1994)
Donor Unknown (1995)
Kinda Cute for a White Boy... (1996)
Psycho Sushi (1997)
Prinssi Valiant (1997)
Piinaava himo (1997)
On the 2nd Day of Christmas (1997)
Via Satellite (1998)
Mr. Headmistress (1998)
Takaa haettu (1998)
Brookfield (1999)
All You Need (2001)
Rikoksista pahin (2002)
Hangman's Curse (2003)
Set Point (2004)
Anonymous Rex (2004)
Dame sobh (2005)
Thr3e (2006)
The Visitation (elokuva) (2006)
Will-Endowed (2008)
Iranian Chronicles (2008)
Televisio

Maa 2 (1994)
The Outer Limits (1995)
C-16: FBI (1997)
FreakyLinks (2000)
Secret Agent Man (2000)
Strong Medicine (2000)
Tales from the Neverending Story (2001)
FreakyLinks (2001)
The D.A. (2004)
Bollywood Hero (2009)
Dokumentit

Aileen Wuornos: The Selling of a Serial Killer (1993)
Tracking Down Maggie (1994)
Heidi Fleiss: Hollywood Madam (1996)
Kurt & Courtney (1998)
The Spider Wrangler: The Spiders of Hangman's Curse (2004)
Frank Peretti: From Page to Screen (2004)
The Glass House (2009)
American Coup (2010)
Aiheesta muualla

David Bergeaud Internet Movie Databasessa. (englanniksi)
Desiigner

| Desiigner |
| --- | --- |
 Desiigner esiintymässä vuonna 2018
Henkilötiedot
Koko nimi:  Sidney Royel Selby III
Syntynyt: 3. toukokuuta 1997 (ikä 27) Brooklyn, New York, Yhdysvallat
Ammatti:  rap-artisti, laulaja, lauluntekijä, musiikkituottaja, näyttelijä
Muusikko
Taiteilijanimi:  Designer Royel, Desiigner
Laulukielet:  englanti
Aktiivisena:  2014–
Tyylilajit:  hip hop, trap
Soittimet:  rumpu 
Levy-yhtiöt:  GOOD, Def Jam
Aiheesta muualla
Kotisivut
  [ Muokkaa Wikidatassa ] [ ohje ]  
Sidney Royel Selby III (s. 3. toukokuuta 1997), joka tunnetaan paremmin taiteilijanimeltään Desiigner, on yhdysvaltalainen rap-artisti, laulaja, lauluntekijä, musiikkituottaja ja näyttelijä. Hän nousi kuuluisuuteen vuonna 2016 julkaistessaan esikoissinglensä ”Panda”, joka sijoittui Billboard Hot 100 -singlelistan ensimmäiselle sijalle. Helmikuussa 2016 rap-artisti ja tuottaja Kanye West (joka samplasi ”Panda”-kappaletta seitsemännellä albumillaan The Life of Pablo) ilmoitti Desiignerin allekirjoittaneen levytyssopimuksen hänen GOOD Music -levy-yhtiön kanssa.
Aiheesta muualla

Kuvia tai muita tiedostoja aiheesta Desiigner Wikimedia Commonsissa
Der Sturm

Der Sturm, 17. vuosikerta, elokuu 1926, nro 5.
Der Sturm oli vuonna 1910 perustettu saksalainen kulttuurilehti ja sen ylläpitämä taidegalleria. Molempien perustaja oli Herwarth Walden. Taustalla oli ekspressionistinen kulttuurisuuntaus, joka leimasi niin kirjallisuutta kuin kuvataidettakin.
Lehti ilmestyi alkuun viikoittain, vuodesta 1914 kerran kuukaudessa ja vuodesta 1924 neljännesvuosittain aina lakkauttamiseensa 1932 asti. Sen loistoaikaa oli ensimmäistä maailmansotaa edeltävä aika, jolloin Berliini ja Pariisi olivat yhdessä kulttuurin keskuksia. Sodan jälkeen yhteys syntyi uudestaan maiden sodanjälkeisestä vihamielisyydestä huolimatta.
Lehti julkaisi näytelmiä, taideportfolioita, taiteen teorioita käsitteleviä artikkeleita, ja erityisen tunnettuja olivat sen julkaisemat Sturm-kirjat Sturmbücher. Samoin lehti julkaisi ekspressionistisia taideteoksia esittäviä postikortteja.
Lehden kirjallisiin avustajiin kuuluivat Peter Altenberg, Max Brod, Richard Dehmel, Alfred Döblin, Anatole France, Knut Hamsun, Arno Holz, Karl Kraus, Selma Lagerlöf, Adolf Loos, Heinrich Mann, Paul Scheerbart ja René Schickele. Oskar Kokoschkan teoksia julkaistiin portfolioina, ja taidepostikorteissa oli ekspressionistien lisäksi edustettuina kubisteja ja abstraktin taiteen edustajia, muun muassa Franz Marc, Wassily Kandinsky, Oskar Kokoschka, August Macke, Gabriele Münter, Georg Schrimpf, Maria Uhden, Rudolf Bauer.
Galleria

Galleria Der Sturm oli vuosikymmenen ajan Berliinin nykytaiteen keskus. Siellä esillä olleita taiteilijoita olivat Edvard Munch, Georges Braque, Pablo Picasso, Albert Gleizes, Robert Delaunay, Jean Metzinger, Gino Severini, Jean Arp, Paul Klee, Wassily Kandinsky ja Kurt Schwitters.
Suomalaisillakin oli yhteyksiä Der Sturm -galleriaan. Sen kiertävä näyttely Der Blaue Reiter, jossa tosin oli myös Die Brucke -ryhmän taiteilijoiden töitä, järjestettiin Strindbergin salongissa helmikuussa 1914. Suomalainen taideyleisö tutustui silloin ensimmäisen kerran saksalaiseen ekspressionismiin. Näyttely sai tyrmistyneen vastaanoton, sillä se oli Suomessa jotakin aivan uutta. Esimerkiksi Ludvig Wennervirta epäili vahvasti, että näyttely oli humpuukia ja sensaation tavoittelua eikä vakavasti otettavaa taidetta. Edwin Lydén tutustui galleriaan 1920 ja tilasi lehdenkin itselleen. Wäinö Aaltonen kävi 1923 tutustumassa galleriaan.
Molempien perustaja Herwarth Walden joutui lähtemään maanpakoon. Hän meni Venäjälle, mutta joutui Stalinin puhdistusten uhriksi ja kuoli moskovalaisessa vankilassa 31. lokakuuta 1941.
Aiheesta muualla

Kuvia tai muita tiedostoja aiheesta Der Sturm Wikimedia Commonsissa
Der Sturm, digitalisiert (bluemountain.princeton.edu)
Auflistung der Ausstellungen in der Sturm-Galerie 1912–1930 (niederländisch)
Carmela Thiele: Der Kultur und der Künste verpflichtet
Der Sturm – Förderverein Kunst und Kultur e.V.
Diehtosiida

Diehtosiida
Diehtosiida on saamelainen tiederakennus Koutokeinossa. Sitä alettiin rakentaa vuonna 2007, se valmistui kesällä 2009 ja avattiin virallisesti 2. marraskuuta 2009. Rakennuksessa sijaitsee Saamelainen korkeakoulu, osa Norjan Saamelaiskäräjistä, Gáldu, Riikaidgaskasaš boazodoalloguovddáš ja Sámi Arkiiva.
Effloresenssi (kemia)

Effloresenssi kemiassa on suolakerros, joka on syntynyt, kun suolavedestä on vesi haihtunut pois. Se on usein osana geopolymeerien ja alkaliyhdisteiden muodostumisessa. Kun suolakerros syntyy, se saattaa muodostaa vallimaisen muodostuman. Effloresenssikerrostuma sisältää usein sulfaatteja ja karbonaatteja, jotka sisältävät kaliumia, kalsiumia ja natriumia. Tällaiset kalsiumsulfaatit sisältävät muun muassa kipsiä ja anhydriittiä.
Demokraattisten sosialistien liike

| Demokraattisten sosialistien liike> Κίνημα Δημοκρατών Σοσιαλιστών / Το Κίνημα |
| --- | --- |
  
  
  
Perustettu:  2015
Johto:   Geórgios Papandréou 
Ideologia:  sosiaalidemokratia demokraattinen sosialismi
Poliittinen kirjo:  keskusta-vasemmisto
Värit:      
Parlamentti:  2 / 300
Euroopan parlamentti:  0 / 21
Kansainväliset jäsenyydet:  Sosialistinen internationaali
Kotisivu:  www.tokinima.gr
Infobox OKNimi-testi OK: 
Demokraattisten sosialistien liike (kreik. Κίνημα Δημοκρατών Σοσιαλιστών, Kínima Dimokratón Sosialistón, myös Το Κίνημα, To Kínima, ”Liike”) (lyh. ΚΙΔΗΣΟ, KIDISO) on kreikkalainen sosiaalidemokraattinen puolue. Se on perustettu vuonna 2015. Vuodesta 2018 puolue toimii osana Muutosliikettä (KINAL).
Demokraattisten sosialistien liikkeen perusti Pasokista eronnut entinen pääministeri Geórgios Papandréou. Puolue osallistui vuoden 2015 tammikuun parlamenttivaaleihin, mutta ei ylittänyt äänikynnystä 2,46 prosentin kannatuksellaan. Se ei osallistunut syyskuun 2015 vaaleihin. Puolueella on kaksi paikkaa Kreikan parlamentissa vuoden 2019 parlamenttivaalien jälkeen osana muutosliikkeen 22 paikkaa.
Vaalitulokset

Puolueen tulokset parlamenttivaaleissa ovat:
Aiheesta muualla

Κίνημα Δημοκρατών Σοσιαλιστών (Arkistoitu – Internet Archive). Puolueen verkkosivut. (kreikaksi)
Dmytro Palijiv

Dmytro Palijiv, ukr. Дмитро Паліїв, (17. toukokuuta 1896 Perevozets, Kalušin piirikunta, Galitsia – 19. tai 20. heinäkuuta 1944, Brody, Galitsia) oli ukrainalainen poliittinen ja sotilaallinen johtaja ja toimittaja. Hänen sisarensa oli Kekylija Palijiv.
Ensimmäisen maailmansodan aikana hän oli Ukrainan Sitšin kiväärimiesten upseeri. Ukrainan sotilaskomitean upseerina hän oli vastuussa Lvivissa marraskuun 1918 kansannousun onnistumisesta. Sodan jälkeen hän oli salaseuran Ukrainan sotilasjärjestö (UVO) perustajajäsen ja kuului sen ylimpään johtoon 1921–1926. Hän oli Ukrainan kansallisen työn puolueen (UPNR) perustajajäsen ja sen julkaiseman lehden Zahravan päätoimittaja. Hän oli myös Novyi tšas -lehden päätoimittaja muutamin keskeytyksin vuodet 1923–1933. Erottuaan UVO:sta hän vei UPNR:n uuteen Ukrainan kansallisdemokraattiseen allianssiin (UNDO). Hän istui UNDO:n keskuskomiteassa 1925–1933, ja hänet valittiin vuonna 1928 Puolan sejmin kansallisten vähemmistöjen ryhmän ehdokkaana.
Kun sejm hajotettiin vuonna 1930, Palijiv ja muut ukrainalaiset kansanedustajat pidätettiin, ja hän joutui kolmeksi vuodeksi vankeuteen. Normalisointipolitiikan johtavana vastustajana hänet erotettiin UNDO:sta vuonna 1933, ja hän perusti Kansallisen yhtenäisyyden rintaman. Palijiv toimitti sen sanomalehtiä Batkivštšyna 1934–1939 ja Ukrajinki visty 1935–1939. Neuvostoliiton hyökättyä Galitsiaan 1939 hän pakeni  Saksan miehittämälle Lemkon alueelle Krynytsiaan ja pysytteli poissa politiikasta vuoteen 1943, jolloin hän osallistui Division Galizienin (Galitsian divisioona) perustamiseen. Hän toimi kapteenina ja divisioonan komentajan poliittisena adjutanttina ja kuoli Brodyn taistelussa 1944.
Efesoslainen koulukunta

Efesoslainen koulukunta on nimitys, jolla viitataan joskus antiikin kreikkalaisen esisokraattisen filosofin Herakleitoksen ajatteluun ja hänestä alkunsa saaneeseen filosofiseen koulukuntaan. Herakleitos vaikutti Efesoksessa, Jooniassa.
Virallista Efesoksen koulukuntaa ei koskaan ollut olemassa. Diogenes Laertios kuitenkin mainitsee, että Herakleitoksen ajattelulla oli seuraajia, jotka kutsuivat itseään ”herakleitoslaisiksi”. Muun muassa Platon kuvaa Kratyloksen tämän mukaan nimetyssä dialogissaan tällaiseksi Herakleitoksen seuraajaksi.
Herakleitos katsoi, että kaikkeuden perimmäinen olemus ja perusaine oli tuli. Hänen mukaansa oleva on aineellista ja yhtä, mutta toisaalta jatkuvassa muutoksessa. Perusaineksen eli tulen liike oli epäsopuista ja epäharmonista, vaikkakin prosessin lopputuloksena oli harmonia. Tämä muutos eli aineen muuttuminen tilasta toiseen ei tapahtunut sattumalta, vaan ”lain mukaisesti”, tiettyjen rajojen sisällä ja tietyssä ajassa. Tätä lakia Herakleitos kutsui nimellä logos (λόγος).
Näin termiä ”efesoslainen koulukunta” voitaisiin käyttää esisokraattisesta kreikkalaisesta ajattelusta, jossa ykseyden ja moneuden ongelma pyrittiin ratkaisemaan tuomalla kaksi ääripäätä yhteen. Sitä lähellä ovat toisaalta Parmenideen ajatus yhdestä ja moneuden sekä muutoksen kieltäminen, ja toisaalta pythagoralainen ajatus moneudesta ja liikkeestä sekä ykseyden kieltäminen.
Käännös suomeksi
Bruce Timm

| Bruce W>  Timm |
| --- | --- |

Henkilötiedot
Syntynyt: 8. helmikuuta 1961 (ikä 63)  Oklahoma, Yhdysvallat
Ammatti:  tuottaja animaattori käsikirjoittaja
Siviilisääty:  Naimisissa
Bruce Walter Timm (s. 8. helmikuuta 1961 Oklahoma, Yhdysvallat) on yhdysvaltalainen Emmy-palkittu televisioanimaatioiden tuottaja, animaattori ja käsikirjoittaja. Hän tuli tunnetuksi vuoden 1992 Batman-animaatiosarjan luojana. Siitä sai alkunsa DC-animaatiouniversumi, joka kesti vuoteen 2006 asti.
Ura > Uran alku

Timmin ensimmäiset vuodet animoinnin alalla olivat vaihtelevia, kun hän teki useille eri animaatiosarjoille storyboardeja työskennellessään pääasiassa Filmationille 1980-luvulla. Tuolloin Timm teki pääasiassa pohjapiirroksia ja sommittelua Blackstar ja He-Man-animaatioille, sekä myöhemmin vastasi hahmojen suunnittelusta animaatioissa She-Ra: Mahdin prinsessa ja The Real Ghost Busters.
Filmationin lakkauttaessa toimintansa Timm joutui etsimään töitä muualta ja yritti aluksi päästä töihin Marvelille ja DC Comicsille, mutta tuloksetta. Myöhemmin vuonna 1989 hän sai töitä animaation parista Warner Bros. Animationilta.
Ura > Ura Warner Brothersissa

Päästyään töihin Warmerin animaatiopuolelle Timm pääsi ensimmäisenä suunnittelemaan hahmoja ja taustoja Tiny Toonsiin vuosien 1990–1992 aikana. Tämän jälkeen hän sai tilaisuuden luoda ja tuottaa Eric Radomskin kanssa suosikki sarjakuvasankarinsa Batmanin omaa animaatiosarjaa, kun hänen silloinen pomo Jean McCurdy halusi kaksikon luovan lyhytanimaation esittelyksi siitä millainen heidän sarjansa tulisi olemaan. Kaksikon saatua animaation valmiiksi vuonna 1991 he esittelivät sen McCurdylle, joka puolestaan piti näkemästään ja meni itse henkilökohtaisesti Warnerin johtokunnan luokse kertomaan haluavansa Timmin ja Radomskin tekevän uuden Batmanin animaatiosarjan. Tämän myötä sarjan tuotanto sai alkunsa, jossa tuli esille erityisesti hänen piirtämistyylinsä 1950- ja 1960-luvun sarjakuviin pohjautuvaa art deco -tyylisiä rakennuksia. Timm suunnitteli myös kaikki sarjan hahmot lukuun ottamatta Pakkasherraa, Ihmislepakkoa ja Hullua Hatuntekijää. Lisäksi hän loi yhdessä Paul Dinin kanssa Harley Quinn hahmon samaan animaatiosarjaan ja myöhemmin hahmo sai myös oman nimikko sarjakuvalehtensä. Timm ylisti myös näyttelijä Kevin Conroyta Batmanin ääniroolista, jonka ansiosta hän löysi sarjaan juuri haluamansa äänen Batmanille.
Sarjan jälkeen syntyi myös DC-animaatiouniversumi, kun hän oli mukana tekemässä useita DC-sarjoja, kuten Teräsmiestä ja Justice Leagueta. Mukaan mahtui myös muutama elokuva, kuten Batman – Mustan kostajan paluu. Timm osallistui myös muutaman kerran äänirooleihin muun muassa Batmanissa ja Batman of the Futuressa. Tämän ohella hän osallistui Warner-yhtiön muihin tuotoksiin toimiessaan mallien suunnittelijana Animaanisissa ja luomalla idean Bittipää-sarjalle. Sittemmin Steven Spielbergin ehdotuksesta Timm muutti sarjan kokonaisuutta ja teki siitä 1990-luvulla Warnerin muiden sarjojen tavoin hullunkuriseksi komeadiaksi.
Ura > Ura Warner Brothersissa > DC-Universumi elokuvat

DC-animaatiouniversumin jälkeen Timm alkoi työskennellä suoraan DVD:lle julkaistujen DC Comics -animaatioelokuvien parissa vuonna 2006, joista ensimmäinen tuotos Superman: Doomsday julkaistiin vuonna 2007. Elokuvassa Teräsmiestä ääninäytellyt Adam Baldwin oli elokuvan virallisensivuston haastattelun mukaan Timmin pitkään etsimä ääni Teräsmiehelle, jonka kaltaista hän yritti ensi kerran saada jo 1990-luvun Teräsmiehen animaatiosarjaan. Tuolloin hän päätyi valitsemaan Tim Dalyn rooliin. Elokuvan jälkeen seuraavissa tuotannoissa Timm toimi tuottajana, kun elokuvat Oikeuden Puolustajat: Uusi rintama ja Batman: Gothamin ritari saivat ensi-iltansa vuonna 2008. Vuotta myöhemmin Timmin neljäs tuottama elokuva Wonder Woman valmistui lopulliseen muotoonsa, jonka ohjasi Lauren Montgomery. Timm jatkoi elokuvien tuottamista aina vuoteen 2013 saakka, jolloin julkaistiin Batman: The Dark Knight Returns, Part 2.
Sittemmin maaliskuussa Timm luopui Warnes Bros. Animationissa valvovan tuottajan roolistaan ottaakseen enemmän aikaa itselleen. Samalla hän suunnitteli uutta Oikeuden Puolustajat -sarjaa, joka olisi saanut vaikutteita José Luis García-Lópezin 1970-luvun sarjakuvista. Sarjan tuottaminen kuitenkin peruttiin.
Sarjakuvat

Alun perin Timm halusi tulla sarjakuvan piirtäjäksi, mutta hän ei käynyt mitään taidekoulua tai kurssia, vaan opetteli itse piirtämään. Lapsena Timm oli aluksi enemmän Marvel Comics -fani ja hänen suosikkihahmonsa oli tuolloin Hämähäkkimies, mutta myöhemmin Timmin suosikki sarjakuvasankariksi tuli Batman. Unelma sarjakuvan piirtäjästä ei kuitenkaan käynyt aivan toteen, vaikka hän pääsi tekemään muutaman suositun minisarjakuva sarjan, jotka pohjautuivat hänen tuottamiin Batmanin ja Teräsmiehen animaatiosarjoihin. Vaikka pääasiassa Timmin sarjakuvat oli DC Comicsiin kuuluvia, hän oli mukana tekemässä muutaman Marvelin Kostajat-sarjakuvia.
Filmografia > Elokuvat

| Vuosi | Elokuva | Rooli |
| --- | --- | --- |
| 2012 | Justice League: Doom | vastaava tuottaja |
| 2011 | Batman: Year One | vastaava tuottaja |
| 2011 | Green Lantern: Emerald Knights | vastaava tuottaja |
| 2011 | All-Star Superman | tuottaja |
| 2010 | Superman/Batman: Apocalypse | vastaava tuottaja |
| 2010 | DC Showcase: Jonah Hex | vastaava tuottaja |
| 2010 | Batman: Under the Red Hood | tuottaja |
| 2010 | DC Showcase: The Spectre | vastaava tuottaja |
| 2010 | Justice League: Crisis on Two Earths | tuottaja |
| 2009 | Superman/Batman: Public Enemies | vastaava tuottaja |
| 2009 | Green Lantern: First Flight | tuottaja |
| 2009 | Wonder Woman | tuottaja |
| 2008 | Batman: Gothamin ritari | vastaava tuottaja |
| 2008 | Oikeuden Puolustajat: Uusi rintama | tuottaja |
| 2007 | Superman: Doomsday | ohjaaja, tuottaja, käsikirjoittaja, taiteellinen ohjaaja |
| 2000 | Batman of the Future: Return of the Joker | tuottaja, käsikirjoittaja, hahmojen suunnittelija, kuvakäsikirjoittaja |
| 1993 | Batman – Mustan kostajan paluu | tuottaja, ohjaaja, hahmojen suunnittelija, kuvakäsikirjoittaja |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2011–2013 | Green Lantern: The Animated Series | vastaava tuottaja |
| 2004–2006 | Justice League Unlimited | tuottaja, hahmojen suunnittelija |
| 2003–2004 | Teen Titans | vastaava tuottaja |
| 2001–2004 | Justice League | tuottaja, hahmojen suunnittelija, kuvakäsikirjoittaja, käsikirjoittaja |
| 1999–2001 | Batman of the Future | tuottaja, hahmojen suunnittelija |
| 1997–1999 | The New Batman Adventures | tuottaja, hahmojen suunnittelija, käsikirjoittaja |
| 1996–2000 | Teräsmies | tuottaja, käsikirjoittaja, ohjaaja, hahmojen suunnittelija |
| 1995 | Animaaniset | mallisuunnittelija |
| 1995–1997 | Bittipää | konseptin luoja |
| 1992–1995 | Batman | tuottaja, hahmojen suunnittelija, kuvakäsikirjoittaja, ohjaaja, käsikirjoittaja |
| 1990–1992 | Tiny Toons | mallisuunnittelija, kuvakäsikirjoittaja, käsikirjoittaja, taustojen suunnittelija |
| 1988 | Haamujengi | hahmojen suunnittelija |
| 1988 | Beany and Cecil | sommittelija, kuvakäsikirjoittaja, ohjaaja |
| 1987 | Mighty Mouse, the New Adventures | sommittelija |
| 1985 | Action Force | mallisuunnittelija |
| 1985 | She-Ra: Mahdin prinsessa | hahmojen suunnittelija |
| 1984 | Action Force: The Revenge of Cobra | suunnittelija |
| 1983 | He-Man | sommittelija |
| 1982 | NIMH – rouva Brisby ja hänen salainen maailmansa | apulaisanimaattori |
| 1981 | The Kid Super Power Hour with Shazam! | sommittelija |
| 1981 | Blackstar | sommittelija |
Palkinnot

Winsor McCay
2010: Elämäntyöstään animaation parissa.
DVD Exclusive
2001: Paras animaatiohahmon suoritus; hahmon suunnittelu
Daytime Emmy
2001: Erinomainen animaatiosarja; tuottaja
1998: Erinomainen animaatiosarja; tuottaja
Eisner
2004: Paras sarjakuva-albumi: uudelleenjulkaisu
1995: Paras yksittäinen numero tai tarina
1994: Paras yksittäinen numero tai tarina
Primetime Emmy
1993: Erinomainen animaatio-ohjelma; tuottaja
Aiheesta muualla

Bruce Timm Internet Movie Databasessa. (englanniksi)
Bruce Timmin taideteoksia
Bruce Timm TV.comissa (Arkistoitu – Internet Archive) (englanniksi)
Cartoonnetwork.com (Arkistoitu – Internet Archive)
Družba

Družba (ven. Дру́жба, suomeksi ”Ystävyys”) on Venäjältä Eurooppaan johtavien öljyputkien verkosto.[lähde? ] Se rakennettiin 1960-luvulla siirtämään raakaöljyä Volgan ja Uralin alueen öljyntuotantoalueelta SEV:iin kuuluneisiin Unkariin, Tšekkoslovakiaan, Puolaan ja DDR:ään.
Venäjältä Valko-Venäjän eteläosien läpi länteen jatkava Družba on osa eurooppalaista öljyputkiverkostoa
Öljyjohto kulkee Tatarstanin Almetjevskista Samaran ja Brjanskin kautta Valko-Venäjän Mazyriin, jossa se jakautuu kahdeksi haaraksi. Pohjoinen haara johtaa Puolaan ja Saksaan,  eteläinen haara Ukrainaan, Slovakiaan, Tšekkiin ja Unkariin. Brjanskin alueen Unetšasta lähtee sekä sivuputki Valko-Venäjän pohjoisosiin, Latviaan ja Liettuaan. Tästä on käytössä nykyisin vain osuus Navapolatskiin Naftan-jalostamolle saakka.[lähde? ]
Putkiston yhteispituus on 8 900 kilometriä, josta 3 900 sijaitsee Venäjän alueella. Pumppuasemia on 46 ja välipumppuasemia 38. Vuosittain putkiston kautta viedään Eurooppaan 66,5 miljoonaa tonnia öljyä, josta 49,8 miljoonaa tonnia kulkee pohjoisen haaran kautta.[lähde? ]
Venäjän osuuden putkistosta omistaa koko maan öljynsiirtoputkistoista vastaava Transneft-pörssiyhtiö tytäryrityksensä (OAO MN Druzhba) kautta.
Valko-Venäjän eteläosan poikki kulkevasta öljyputken osuudesta vastaa yritys nimeltä Gomeltransneft Družba. Valko-Venäjän pohjoisosaan Navapolatskiin johtava sivuhaara on puolestaan pienemmän Polotsktransneft Družba -yhtiön vastuulla.
Uuden BTS-2 öljynsiirtoputken on määrä johtaa osa tähän saakka Družban kautta virranneesta öljystä Venäjän omaan Suomenlahden vientisatamaan Ust Lugaan.
Aiheesta muualla

Kuvia tai muita tiedostoja aiheesta Družba Wikimedia Commonsissa
Kartta Trasneftin öljyn siirtoputkistoista (Arkistoitu – Internet Archive) (venäjäksi)
Death Row Poet

| Death Row Poet Dauntless |
| --- | --- | --- |

Studioalbumin tiedot
 Äänitetty : syys–joulukuu 2008
 Studio : Drop Hammer Studios
 Julkaistu: 25. helmikuuta 2009
 Tuottaja(t): Ville Sorvali
 Tyylilaji: death metal, thrash metal
 Kesto: 49.10
 Levy-yhtiö: Full Metal Records
Dauntlessin muut julkaisut
| Execute the Fact 2007 | Death Row Poet 2009 | Imbalance 2013 |
Death Row Poet on Dauntlessin toinen studioalbumi, joka julkaistiin vuonna 2009 levymerkillä Full Metal Records.
Kappaleet

My Declaration – 5.47
Waking Up the World – 4.38
Where the End Justifies the Means – 5.10
Death-Trap – 4.58
Vapautus – 3.07
Pois alta! – 4.06
Let Them Destroy – 5.49
Overcrowded – 4.06
Still Think It's Worth It? – 5.29
My Guidance – 6.00